nibzard/narodne-novine-full-text-markdown huggingface dataset:
### NN 39/2017 (21.4.2017.), Uredba o izmjenama i dopuni Uredbe o izradi i provedbi dokumenata Strategije upravljanja morskim okolišem i obalnim područjem

VLADA REPUBLIKE HRVATSKE

828

Na temelju članka 56. stavka 5. i članka 61. stavka 1. Zakona o zaštiti okoliša (»Narodne novine«, br. 80/13, 153/13 i 78/15), a u vezi s člankom 18. Protokola o integralnom upravljanju obalnim područjem Sredozemlja (»Narodne novine – Međunarodni ugovori«, broj 8/12), Vlada Republike Hrvatske je na sjednici održanoj 20. travnja 2017. godine donijela

UREDBU

O IZMJENAMA I DOPUNI UREDBE O IZRADI I PROVEDBI DOKUMENATA STRATEGIJE UPRAVLJANJA MORSKIM OKOLIŠEM I OBALNIM PODRUČJEM

Članak 1.

U Uredbi o izradi i provedbi dokumenata Strategije upravljanja morskim okolišem i obalnim područjem (»Narodne novine«, broj 112/14), u članku 4. stavku 1. iza riječi: »točki 1.« dodaju se riječi: »i 3.«.

Članak 2.

Članak 14. mijenja se i glasi:

»(1) Na temelju Početne procjene ukupnog stanja i Skupa značajki dobroga stanja okoliša, radi postizanja dobroga stanja okoliša i njegova održavanja utvrđuje se Skup ciljeva i s njima povezanih pokazatelja.

(2) Skup ciljeva i s njima povezanih pokazatelja u zaštiti okoliša se utvrđuje uzimajući u obzir okvirni popis opterećenja i utjecaja iz tablice 2. u Prilogu II. ove Uredbe kao i okvirni popis značajki iz Priloga III. ove Uredbe. Skup ciljeva u upravljanju morskim okolišem i obalnim područjem i s njima povezanih pokazatelja utvrđuje se uzimajući u obzir analizu ciljeva iz Priloga VI. ove Uredbe, te druge odgovarajuće analize izrađene u okviru primjene Barcelonske konvencije.

(3) Pri utvrđivanju Skupa ciljeva u zaštiti okoliša i s njima povezanih pokazatelja mora se uzeti u obzir i daljnja primjena odgovarajućih postojećih ciljeva u zaštiti morskog okoliša i okoliša obalnog područja koji su, na temelju važećih posebnih propisa, već ranije određeni u Republici Hrvatskoj.

(4) Ministarstvo je nositelj izrade Skupa ciljeva i njihova utvrđivanja. U izradi Skupa ciljeva sudjeluju nadležna tijela ovisno o propisanom djelokrugu. Nacionalni odbor daje mišljenje na Skup ciljeva, kojeg nakon toga razmatra i potvrđuje Povjerenstvo za koordinaciju. Nacionalni odbor, prema ocijenjenoj potrebi, predlaže Ministarstvu izmjene i dopune Skupa ciljeva.

(5) Ministarstvo o Skupu ciljeva i s njima povezanih pokazatelja za morski okoliš obavještava Europsku komisiju putem Agencije za zaštitu okoliša u roku tri mjeseca od datuma njihova donošenja.«.

Članak 3.

U članku 16. stavku 1. riječ: »slijedom« briše se.

Članak 4.

U prilogu I. »Kvalitativni deskriptori za utvrđivanje dobrog stanja okoliša« Dijelu A točka 4. mijenja se i glasi:

»4. Svi elementi morskih hranidbenih mreža, u mjeri u kojoj su poznati, javljaju se u uobičajenoj brojnosti i raznolikosti te su na razinama koje mogu osigurati dugoročnu abundanciju (brojnost) vrsta i očuvanje njihove pune sposobnosti razmnožavanja;«.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/39

Urbroj: 50301-25/14-17-2

Zagreb, 20. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

827

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01 i 39/09), Vlada Republike Hrvatske je na sjednici održanoj 20. travnja 2017. godine donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13, 72/13, 151/13, 9/14, 40/14, 51/14, 77/14, 83/14, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15 i 10/17), članak 12. mijenja se i glasi:

»Posebni nazivi radnih mjesta i koeficijenti složenosti poslova u Hrvatskom hidrografskom institutu su:

|  |  |  |
| --- | --- | --- |
| a) Položaji I. vrste | | |
| 1. | ravnatelj Hrvatskog hidrografskog instituta | 3,395 |
| 2. | pomoćnik ravnatelja | 2,425 |
| b) Položaji II. vrste | | |
| 1. | zapovjednik hidrografskog broda preko 500 BT | 1,200 |
| c) Položaji III. vrste | | |
| 1. | zapovjednik hidrografskog broda | 1,067 |
| d) Radna mjesta I. vrste | | |
| 1. | glavni redaktor pomorskih karata (određene struke |  |
|  | ili za određene poslove) |  |
|  | voditelj poslova sistemske podrške |  |
|  | redaktor hidrografskih originala | 1,552 |
| 2. | redaktor pomorskih karata |  |
|  | hidrograf – geodet |  |
|  | hidrograf – elektroničar |  |
|  | nautičar za sigurnost plovidbe i nautičke publikacije |  |
|  | suradnik za tehničku pripremu publikacija |  |
|  | oceanolog fizičar |  |
|  | fizičar meteorolog |  |
|  | oceanolog kemičar |  |
|  | oceanolog geolog |  |
|  | samostalni sistem. inženjer |  |
|  | samostalni projektant GIS-a | 1,280 |
| e) Radna mjesta II. vrste | | |
| 1. | redaktor II. vrste | 1,164 |
| 2. | prvi časnik na hidrografskom brodu preko 500 BT | 1,018 |
| 2. | drugi časnik na brodu preko 500 BT |  |
|  | pomorski strojar na hidrografskom brodu |  |
|  | porivnog stroja snage preko 1000 kW | 0,970 |
| f) Radna mjesta III. vrste | | |
| 1. | upravitelj stroja na hidrografskom brodu porivnog stroja snage preko 1000 kW |  |
| 2. | upravitelj stroja na hidrografskom brodu | 1,018 |
| 3. | tehnički suradnik (određene struke ili za određene poslove) | 0,970 |
| 4. | knjigovezac specijalist | 0,854 |
| 5. | ofset-strojar |  |
|  | oceanolog III. vrste |  |
|  | nautičar III. vrste |  |
|  | hidrograf III. vrste (određene struke ili za određene poslove) |  |
|  | kartograf III. vrste |  |
|  | operater grafičke pripreme |  |
|  | kormilar na hidrografskom brodu |  |
|  | električar brodski |  |
|  | brodski kuhar |  |
|  | strojar – mazač | 0,824«. |

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/41

Urbroj: 50301-25/18-17-2

Zagreb, 20. travnja 2017.

Predsjednik
 mr. sc. Andrej Plenković, v. r.
### NN 39/2017 (21.4.2017.), Odluka o izmjeni Odluke o utvrđivanju Osnovne liste lijekova

Hrvatski zavod za zdravstveno osiguranje

853

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 4. izvanrednoj sjednici održanoj 18. travnja 2017. godine donijelo je

ODLUKU

O IZMJENI ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« broj 63/16., 68/16.-ispravak, 90/16., 12/17., 27/17.) u Osnovnoj listi lijekova pod šiframa anatomsko-terapijsko-kemijske (ATK) klasifikacije lijekova Svjetske zdravstvene organizacije mijenjaju se sljedeći podaci:

»

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Šifra ATK | Oznaka | Nezaštićeno ime lijeka | DDD i jed. mj. | Cijena za DDD | Cijena za DDD (s PDV-om) | Način primjene | Nositelj odobrenja | Proizvođač | Zaštićeno ime lijeka | Oblik, jačina i pakiranje lijeka | Cijena jed. oblika | Cijena jed. oblika (s PDV-om) | Cijena orig. pakiranja | Cijena orig. pakiranja (s PDV-om) | R/RS |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. | 13. | 14. | 15. | 16. |
| J06AA03 013 | PO | imunoglobulin-antitoksin protiv otrova zmija (purificiran i koncentriran) |  |  |  | P | Imunološki zavod d.d. | Imunološki zavod | Antitoksin protiv otrova europskih zmija (konjski) | boč. 1x10 ml | 750,00 | 787,50 | 750,00 | 787,50 |  |

«

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/17-01/74
 Urbroj: 338-01-01-17-01
 Zagreb, 18. travnja 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 39/2017 (21.4.2017.), Pravilnik o izmjenama Pravilnika o povlastici za obavljanje gospodarskog ribolova na moru i registru povlastica

MINISTARSTVO POLJOPRIVREDE

850

Na temelju članka 14. stavka 9. i članka 15. stavka 5. Zakona o morskom ribarstvu (»Narodne novine« br. 81/13, 14/14 i 152/14) ministar poljoprivrede donosi

PRAVILNIK

O IZMJENAMA PRAVILNIKA O POVLASTICI ZA OBAVLJANJE GOSPODARSKOG RIBOLOVA NA MORU I REGISTRU POVLASTICA

Članak 1.

U Pravilniku o povlastici za obavljanje gospodarskog ribolova na moru i registru povlastica (»Narodne novine« br. 46/16) u članku 4. stavku 3. riječi: »i ovjerava ga svojim pečatom« se brišu.

Članak 2.

U članku 10. stavku 4. riječi: »i plutajućeg parangala« se brišu.

Članak 3.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/16-01/08
 Urbroj: 525-13/1282-16-5
 Zagreb, 10. travnja 2017.

Ministar poljoprivrede
 Tomislav Tolušić, dipl. iur., v. r.
### NN 39/2017 (21.4.2017.), Izmjene Statuta Hrvatske komore ovlaštenih inženjera geodezije

Hrvatska komora ovlaštenih inženjera geodezije

867

Na temelju članka 28. stavka 1. podstavka 1. i članka 37. stavka 2. Zakona o obavljanju geodetske djelatnosti (»Narodne novine«, broj 152/08, 61/11 i 56/13), Skupština Hrvatske komore ovlaštenih inženjera geodezije, uz pribavljenu suglasnost Državne geodetske uprave klasa: 930-01/17-01/10, urbroj: 541-06-01/4-17-4, od 16. ožujka 2017. godine, je na sjednici održanoj 31. ožujka godine, donijela

ODLUKU

1. Donose se Izmjene Statuta Hrvatske komore ovlaštenih inženjera geodezije.

2. Ovlašćuje se Upravni odbor Komore da izda pročišćeni tekst Statuta Komore.

3. Izmjene Statuta stupaju na snagu osmog dana od dana objave u »Narodnim novinama«.

4. Ova Odluka stupa na snagu danom donošenja.

Klasa: 003-000/17-01/1
 Urbroj: 507-01-17-4
 Zagreb, 31. ožujka 2017.

Predsjednik
 Hrvatske komore ovlaštenih inženjera geodezije
 Vladimir Krupa, dipl. ing. geod., v. r.
### NN 40/2017 (26.4.2017.), Indeks potrošačkih cijena u ožujku 2017.

Državni zavod za statistiku

880

Državni zavod za statistiku objavljuje

INDEKS

POTROŠAČKIH CIJENA U OŽUJKU 2017.

Indeks potrošačkih cijena u ožujku 2017. u odnosu na veljaču 2017. iznosi 100,3.

Klasa: 957-04/17-01/2

Urbroj: 555-09-05-17-8

Zagreb, 14. travnja 2017.

Ravnatelj
 Mirko Krištof, v. r.
### NN 40/2017 (26.4.2017.), Pravilnik o izmjenama i dopuni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

Hrvatski zavod za zdravstveno osiguranje

879

Na osnovi članka 128. stavka 4. i članka 131. Zakona o obveznom zdravstvenom osiguranju (»Narodne novine«, broj 80/13. i 137/13.) te članka 26. točke 1.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 3. sjednici održanoj 23. ožujka 2017. godine donijelo je

PRAVILNIK

O IZMJENAMA I DOPUNI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA U SLUČAJU OZLJEDE NA RADU I PROFESIONALNE BOLESTI

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti (»Narodne novine«, broj 75/14., 154/14., 79/15., 139/15. i 105/16.), tiskanice iz članka 41. stavka 1. mijenjaju se, tiskane su uz ovaj Pravilnik i čine njegov sastavni dio.

Iza stavka 2. dodaje se novi stavak 3. koji glasi:

»(3) Ako je nastanak ozljede ili bolesti vezan uz proces rada na izdvojenom mjestu rada u smislu propisa o radu i zaštiti na radu, uz prijavu iz stavka 1. i dokumentaciju iz stavka 2., prilaže se obvezno i ugovor o radu kojim se, u skladu s propisima o radu, dokazuje status radnika na izdvojenom mjestu rada, potvrda poslodavca s evidencijom o radnom vremenu te zapisnik o inspekcijskom nadzoru nadležnog tijela, ako je nadzor obavljen ili drugi dokaz kojim se mogu utvrditi uvjeti rada na izdvojenom mjestu rada koji su uređeni propisima o radu i zaštiti na radu (primjerice zapisnik o provedenom unutarnjem nadzoru, izvješće o provedbi mjera zaštite na radu na izdvojenom mjestu rada i sl.).«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 025-04717-01/70

Urbroj: 338-01-01-17-01

Zagreb, 23. ožujka 2017.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.

![](/files/_web/sluzbeni-dio/2017/129762/images/3793.jpg)

![](/files/_web/sluzbeni-dio/2017/129762/images/3784.jpg)

![](/files/_web/sluzbeni-dio/2017/129762/images/3777.jpg)

![](/files/_web/sluzbeni-dio/2017/129762/images/3769.jpg)

![](/files/_web/sluzbeni-dio/2017/129762/images/3761.jpg)

![](/files/_web/sluzbeni-dio/2017/129762/images/3752.jpg)
### NN 40/2017 (26.4.2017.), Rješenje o razrješenju dijela članova Međuvladinog mješovitog odbora za provedbu Sporazuma između Republike Hrvatske i Crne Gore o zaštiti prava hrvatske manjine u Crnoj Gori i crnogorske manjine u Republici Hrvatskoj

VLADA REPUBLIKE HRVATSKE

876

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. Sporazuma između Republike Hrvatske i Crne Gore o zaštiti prava hrvatske manjine u Crnoj Gori i crnogorske manjine u Republici Hrvatskoj (»Narodne novine« – Međunarodni ugovori, broj 9/09), Vlada Republike Hrvatske je na sjednici održanoj 20. travnja 2017. godine donijela

RJEŠENJE

O RAZRJEŠENJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I CRNE GORE O ZAŠTITI PRAVA HRVATSKE MANJINE U CRNOJ GORI I CRNOGORSKE MANJINE U REPUBLICI HRVATSKOJ

Razrješuju se dužnosti članice Međuvladinog mješovitog odbora za provedbu Sporazuma izmedu Republike Hrvatske i Crne Gore o zaštiti prava hrvatske manjine u Crnoj Gori i crnogorske manjine u Republici Hrvatskoj:

– mr. sc. VESNA JURIĆ BULATOVIĆ

– ANKICA NJEŽIĆ.

Klasa: 080-02/17-02/131

Urbroj: 5030115/1-17-02

Zagreb, 20. travnja 2017.

Predsjednik
 mr. sc. Andrej Plenković, v. r.
### NN 40/2017 (26.4.2017.), Rješenje o imenovanju dijela članova Međuvladinog mješovitog odbora za provedbu Sporazuma između Republike Hrvatske i Crne Gore o zaštiti prava hrvatske manjine u Crnoj Gori i crnogorske manjine u Republici Hrvatskoj

VLADA REPUBLIKE HRVATSKE

877

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 14. Sporazuma izmedu Republike Hrvatske i Crne Gore o zaštiti prava hrvatske manjine u Crnoj Gori i crnogorske manjine u Republici Hrvatskoj (»Narodne novine« – Međunarodni ugovori, broj 9/09), Vlada Republike Hrvatske je na sjednici održanoj 20. travnja 2017. godine donijela

RJEŠENJE

O IMENOVANJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEDU REPUBLIKE HRVATSKE I CRNE GORE O ZAŠTITI PRAVA HRVATSKE MANJINE U CRNOJ GORI I CRNOGORSKE MANJINE U REPUBLICI HRVATSKOJ

Za članice Međuvladinog mješovitog odbora za provedbu Sporazuma izmedu Republike Hrvatske i Crne Gore o zaštiti prava hrvatske manjine u Crnoj Gori i crnogorske manjine u Republici Hrvatskoj, imenuju se

– dr. sc. IVA HRASTE SOČO

– IVANA PILKO ČUNČIĆ

– JADRANKA BOŠNJAK.

Klasa: 080-02/17-01/192

Urbroj: 5030115/1-17-02

Zagreb, 20. travnja 2017.

Predsjednik
 mr. sc. Andrej Plenković, v. r.
### NN 40/2017 (26.4.2017.), Izmjene Statuta Hrvatske komore ovlaštenih inženjera geodezije

Hrvatska komora ovlaštenih inženjera geodezije

885

Na temelju članka 28. stavka 1. podstavka 1. i članka 37. stavak 2. Zakona o obavljanju geodetske djelatnosti (»Narodne novine«, broj 152/08, 61/11 i 56/13), Skupština Hrvatske komore ovlaštenih inženjera geodezije, uz pribavljenu suglasnost Državne geodetske uprave, klasa: 930-01/17-01/10, urbroj: 541-06-01/4-17-4, od 16. ožujka 2017. godine, je na sjednici održanoj 31. ožujka godine, donijela

IZMJENE STATUTA

HRVATSKE KOMORE OVLAŠTENIH INŽENJERA GEODEZIJE

Članak 1.

U Statutu Hrvatske komore ovlaštenih inženjera geodezije (»Narodne novine«, broj 52/09 i 7/10), u članku 13. stavku 5. riječi: »pečatom i« brišu se.

Članak 2.

Ove Izmjene Statuta Hrvatske komore ovlaštenih inženjera geodezije stupaju na snagu osmoga dana od objave u »Narodnim novinama«.

Klasa: 002-01/17-02/1

Urbroj: 507-01-17-1

Zagreb, 31. ožujka 2017.

Predsjednik
 Hrvatske komore ovlaštenih
 inženjera geodezije
 Vladimir Krupa, dipl. ing. geod., v. r.
### NN 40/2017 (26.4.2017.), Ispravak Uredbe o izmjeni Uredbe o nazivima radnih mjesta i koeficijentima složenosti poslova u javnim službama

NARODNE NOVINE

886

Nakon uspoređivanja s izvornim tekstom Uredbe o izmjeni Uredbe o nazivima radnih mjesta i koeficijentima složenosti poslova u javnim službama, koji je objavljen u »Narodnim novinama« broj 39/17, utvrđena je tiskarska pogreška te se daje sljedeći

ISPRAVAK

UREDBE O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

U Uredbi o izmjeni Uredbe o nazivima radnih mjesta i koeficijentima složenosti poslova u javnim službama, u članku 1., pod f) Radna mjesta III. vrste, za radno mjesto pod br. 1. upravitelj stroja na hidrografskom brodu porivnog stroja snage preko 1000 kW treba u nastavku biti naznačen koeficijent složenosti poslova koji glasi: »1,100«.

Urbroj: 50501-7/1-17

Zagreb, 26. travnja 2017.

Glavna urednica
 Zdenka Pogarčić, v. r.
### NN 41/2017 (27.4.2017.), Pravilnik o izmjenama i dopunama Pravilnika o promidžbi i ostalim informacijama za članove dobrovoljnih mirovinskih fondova

HRVATSKA AGENCIJA ZA NADZOR FINANCIJSKIH USLUGA

900

Hrvatska agencija za nadzor financijskih usluga (dalje u tekstu: Agencija) na temelju članka 66. stavka 2., članka 146. stavka 2., članka 147. i članka 203. Zakona o dobrovoljnim mirovinskim fondovima (»Narodne novine« broj 19/2014) na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O PROMIDŽBI I OSTALIM INFORMACIJAMA ZA ČLANOVE DOBROVOLJNIH MIROVINSKIH FONDOVA

Članak 1.

U Pravilniku o promidžbi i ostalim informacijama za članove dobrovoljnih mirovinskih fondova (»Narodne novine« broj 101/14), u članku 5. iza stavka 3. dodaju se stavci 4., 5., 6. i 7. koji glase:

»(4) Mirovinsko društvo dužno je promidžbeni sadržaj iz stavka 1. i 2. ovoga članka dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(5) Smatra se da je mirovinsko društvo dostavilo dokumentaciju iz stavka 1. i 2. ovoga članka u trenutku kada je dokumentacija zabilježena na poslužitelju za slanje takve dokumentacije.

(6) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 4. ovoga članka, mirovinsko društvo dužno je dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Mirovinsko društvo dužno je dostaviti dokumentaciju na način propisan stavkom 4. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(7) Agencija može, u slučaju potrebe, zatražiti od mirovinskog društva dostavu određene dokumentacije propisane stavkom 1. i 2. ovoga članka i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/76

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o postupku naknade štete članovima dobrovoljnog mirovinskog fonda i/ili dobrovoljnom mirovinskom fondu

HRVATSKA AGENCIJA ZA NADZOR FINANCIJSKIH USLUGA

901

Hrvatska agencija za nadzor financijskih usluga (dalje u tekstu: Agencija) na temelju članka 70. stavka 5. Zakona o dobrovoljnim mirovinskim fondovima (»Narodne novine« broj 19/2014), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O POSTUPKU NAKNADE ŠTETE ČLANOVIMA DOBROVOLJNOG MIROVINSKOG FONDA I/ILI DOBROVOLJNOM MIROVINSKOM FONDU

Članak 1.

U Pravilniku o postupku naknade štete članovima dobrovoljnog mirovinskog fonda i/ili dobrovoljnom mirovinskom fondu (»Narodne novine« broj 101/14), u članku 8. stavku 1. na kraju rečenice briše se točka i dodaju se riječi », na način propisan odredbama članka 15a. ovoga Pravilnika.«.

Članak 2.

U članku 12. stavku 1. na kraju rečenice briše se točka i dodaju se riječi », na način propisan odredbama članka 15a. ovoga Pravilnika.«.

Članak 3.

Iza članka 15. dodaje se naslov i članak 15a. koji glasi:

»DOSTAVA ELEKTRONIČKIM PUTEM

Članak 15a.

(1) Mirovinsko društvo dužno je Agenciji dostaviti dokumentaciju iz članka 8. stavka 1. i članka 12. stavka 1. ovoga Pravilnika na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz članka 8. stavka 1. i članka 12. stavka 1. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.

(3) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, mirovinsko društvo dužno je dokumentaciju dostaviti u pisanom obliku, neposredno ili poštom u svrhu pravodobnog izvješćivanja. Mirovinsko društvo dužno je dostaviti dokumentaciju na način propisan stavkom 1. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(4) Agencija može, u slučaju potrebe, zatražiti od mirovinskog društva dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 4.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/80

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o izdavanju odobrenja za rad UAIF-a i malog UAIF-a te stjecanju kvalificiranog udjela UAIF-a

HRVATSKA AGENCIJA ZA NADZOR FINANCIJSKIH USLUGA

916

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05 i 12/12) te članka 5. stavka 5., članka 24. stavka 2. i članka 74. stavka 4. Zakona o alternativnim investicijskim fondovima (»Narodne novine« broj 16/2013 i 143/2014, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O IZDAVANJU ODOBRENJA ZA RAD UAIF-a I MALOG UAIF-a TE STJECANJU KVALIFICIRANOG UDJELA UAIF-a

Članak 1.

U Pravilniku o izdavanju odobrenja za rad UAIF-a i malog UAIF-a te stjecanju kvalificiranog udjela UAIF-a (»Narodne novine« broj 26/15), u članku 4. iza stavka 3. dodaju se novi stavci 4. i 5. koji glase:

»(4) Dokumentaciju iz članka 3., članka 4. i članka 5. ovog Pravilnika UAIF može dostaviti na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

|  |  |  |
| --- | --- | --- |
| Redni broj | Kategorija udjelničara | Udio u NAV-u % |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |
| 8. |  |  |
| 9. |  |  |
| 10. |  |  |
| Ukupno: |  |  |

(5) Smatra se da je UAIF dostavio dokumentaciju iz članka 3. članka 4. i članka 5. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.«

Članak 2.

U članku 7. iza stavka 3. dodaju se novi stavci 4. i 5. koji glase:

»(4) UAIF koji već ima odobrenje za rad UAIF-a izdano od strane Agencije može dostaviti zahtjev i dokumentaciju iz stavka 3. ovoga članka na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(5) Smatra se da je UAIF dostavio dokumentaciju iz stavka 3. ovoga članka u trenutku kada je dokumentacija zabilježena na poslužitelju za slanje takve dokumentacije.«

Članak 3.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/15-02/02
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o udjelima AIF-ova

HRVATSKA AGENCIJA ZA NADZOR FINANCIJSKIH USLUGA

919

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine«, broj 140/2005 i 12/2012) te članka 109. stavka 7., članka 131. stavka 4., članka 202. stavka 3., članka 205., članka 254. stavka 8. i članka 255. stavka 2. i 3. točke a) Zakona o alternativnim investicijskim fondovima (»Narodne novine«, broj 16/2013, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O UDJELIMA AIF-ova

Članak 1.

U Pravilniku o udjelima AIF-ova (»Narodne novine«, broj 16/2014), u članku 7. iza stavka 2. dodaju se novi stavci 3. i 4. koji glase:

»(3) Obavijest Agenciji iz stavka 2. ovog članka UAIF može dostaviti na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(4) Smatra se da je UAIF dostavio obavijest Agenciji iz stavka 2. ovog članka u trenutku kada je obavijest zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/3
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o prijenosu poslova upravljanja AIF-ovima

HRVATSKA AGENCIJA ZA NADZOR FINANCIJSKIH USLUGA

921

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012) te članka 77. stavka 9. i članka 80. stavka 3. Zakona o alternativnim investicijskom fondovima (»Narodne novine« broj 16/2013 i 143/14, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O PRIJENOSU POSLOVA UPRAVLJANJA AIF-ovima

Članak 1.

U Pravilniku o prijenosu poslova upravljanja AIF-ovima (»Narodne novine« broj 10/14 i 81/15), u članku 3. iza stavka 6. dodaju se novi stavci 7. i 8. koji glase:

»(7) Zahtjev za izdavanje suglasnosti na preuzimanje poslova upravljanja AIF-om, zajedno s prilozima iz članka 78. Zakona, UAIF može dostaviti na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(8) Smatra se da je UAIF dostavio dokumentaciju iz stavka 7. ovoga članka u trenutku kada je dokumentacija zabilježena na poslužitelju za slanje takve dokumentacije.«

Dosadašnji stavak 7. postaje stavak 9.

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/2
 Urbroj: 326-01-440-17-3
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o uvjetima za nuđenje udjela AIF-a s privatnom ponudom

HRVATSKA AGENCIJA ZA NADZOR FINANCIJSKIH USLUGA

922

Na temelju članaka 8. stavka 1. i 15. stavka 1. Zakona o Hrvat­skoj agenciji za nadzor financijskih usluga (»Narodne novine« broj 140/2005 i 12/2012) te članaka 189. stavka 3. i 190. stavaka 3. i 4. Zakona o alternativnim investicijskim fondovima (»Narodne novine« broj 16/2013 i 143/2014, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA NUĐENJE UDJELA AIF-a S PRIVATNOM PONUDOM

Članak 1.

U Pravilniku o uvjetima za nuđenje udjela AIF-a s privatnom ponudom (»Narodne novine« broj 160/13 i 26/15), iza članka 5. dodaje se novi članak 5.a koji glasi:

»Članak 5.a

(1) UAIF je dužan dostaviti popis i evidencije iz članka 4. i članka 5. stavka 4. na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(2) Smatra se da je UAIF dostavio dokumentaciju iz članka 4. i članka 5. stavka 4. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.

(3) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 1. ovoga članka, UAIF je dužan dokumentaciju dostaviti u pisanom obliku, neposredno ili poštom u svrhu pravodobnog izvješćivanja. UAIF je dužan dostaviti dokumentaciju na način propisan stavkom 1. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(4) Agencija može, u slučaju potrebe, zatražiti od UAIF-a dostavu određene dokumentacije propisane ovim Pravilnikom i u izvorniku ili ovjerenoj preslici, neovisno o izvršenoj dostavi u elektroničkom obliku.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/13-04/75
 Urbroj: 326-01-440-17-3
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o izdavanju odobrenja za nuđenje udjela AIF-ova malim ulagateljima u Republici Hrvatskoj

HRVATSKA AGENCIJA ZA NADZOR FINANCIJSKIH USLUGA

923

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012 ) te članaka 149. stavka 3., članka 177. stavka 3. i članka 252. stavka 3. Zakona o alternativnim investicijskim fondovima (»Narodne novine« broj 16/2013 i 143/2014, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O IZDAVANJU ODOBRENJA ZA NUĐENJE UDJELA AIF-ova MALIM ULAGATELJIMA U REPUBLICI HRVATSKOJ

Članak 1.

U Pravilniku o izdavanju odobrenja za nuđenje udjela AIF-ova malim ulagateljima u Republici Hrvatskoj (»Narodne novine« broj 105/13) iza članka 8. dodaje se novi članak 8.a koji glasi:

»Članak 8.a

(1) UAIF iz Republike Hrvatske koji namjerava malim ulagateljima u Republici Hrvatskoj nuditi udjele AIF – a može Agenciji dostavljati dokumentaciju propisanu ovim Pravilnikom na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(2) Smatra se da je UAIF dostavio dokumentaciju propisanu ovim Pravilnikom u trenutku kada je dokumentacija zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/13-04/44
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o statusnim promjenama dobrovoljnih mirovinskih fondova

HRVATSKA AGENCIJA ZA NADZOR FINANCIJSKIH USLUGA

904

Hrvatska agencija za nadzor financijskih usluga (dalje u tekstu: Agencija) na temelju članka 207. stavka 5., članka 214. stavka 3., članka 221. stavka 5. i članka 235. stavka 5. Zakona o dobrovoljnim mirovinskim fondovima (»Narodne novine« broj 19/2014) na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O STATUSNIM PROMJENAMA DOBROVOLJNIH MIROVINSKIH FONDOVA

Članak 1.

U Pravilniku o statusnim promjenama dobrovoljnih mirovinskih fondova (»Narodne novine« broj 72/14), u članku 3. iza stavka 2. dodaje se stavak 3. koji glasi:

»(3) Zahtjev iz stavka 2. ovoga članka i dokumentaciju mirovinsko društvo može dostaviti Agenciji na način propisan odredbama članka 11a. ovoga Pravilnika.«.

Članak 2.

U članku 6. iza stavka 2. dodaje se stavak 3. koji glasi:

»(3) Zahtjev za odobrenje spajanja fondova i dokumentaciju mirovinsko društvo može dostaviti Agenciji na način propisan odredbama članka 11a. ovoga Pravilnika .«.

Članak 3.

U članku 7. iza stavka 1. dodaje se stavak 2. koji glasi:

»(2) Zahtjev iz stavka 1. ovoga članka i dokumentaciju mirovinsko društvo može dostaviti Agenciji na način propisan odredbama članka 11a. ovoga Pravilnika .«.

Članak 4.

U članku 8. iza stavka 1. dodaje se stavak 2. koji glasi:

»(2) Zahtjev iz stavka 1. ovoga članka i dokumentaciju mirovinsko društvo može dostaviti Agenciji na način propisan odredbama članka 11a. ovoga Pravilnika.«.

Članak 5.

Iza članka 11. dodaje se naslov i članak 11a. koji glasi:

»DOSTAVA ZAHTJEVA I DOKUMENTACIJE ELEKTRONIČKIM PUTEM

Članak 11a.

(1) Zahtjeve i dokumentaciju iz članaka 3., 4., 6., 7. i 8. ovoga Pravilnika mirovinsko društvo može dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz članaka 3., 4., 6., 7. i 8. ovoga Pravilnika na način propisan stavkom 1. ovoga članka u trenutku kada je dokumentacija zabilježena na poslužitelju za slanje takve dokumentacije.

Članak 6.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/50

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o statusnim promjenama otvorenih AIF-ova

HRVATSKA AGENCIJA ZA NADZOR FINANCIJSKIH USLUGA

924

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012 ) te članka 259. stavka 6. Zakona o alternativnim investicijskim fondovima (»Narodne novine« broj 16/2013 i 143/14, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O STATUSNIM PROMJENAMA OTVORENIH AIF-ova

Članak 1.

U Pravilniku o statusnim promjenama otvorenih AIF-ova (»Narodne novine« broj 105/2013, dalje: Pravilnik), u članku 24. Pravilnika stavak 1. mijenja se i glasi:

»(1) UAIF može Agenciji dostavljati dokumentaciju propisanu ovim Pravilnikom na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(2) Smatra se da je UAIF dostavio dokumentaciju propisanu ovim Pravilnikom u trenutku kada je dokumentacija zabilježena na poslužitelju za slanje takve dokumentacije.«

Dosadašnji stavak 1. postaje stavak 3. Pravilnika.

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/13-04/46
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o odobrenju osnivanja i rada AIF-a te davanju suglasnosti na pravila AIF-a

HRVATSKA AGENCIJA ZA NADZOR FINANCIJSKIH USLUGA

925

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012) te 126. stavka 4., članka 210. stavka 1. i članka 251. stavka 3. Zakona o alternativnim investicijskim fondovima (»Narodne novine« broj 16/2013 i 143/14, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O ODOBRENJU OSNIVANJA I RADA AIF-a TE DAVANJU SUGLASNOSTI NA PRAVILA AIF-a

Članak 1.

U Pravilniku o odobrenju osnivanja i rada AIF-a te davanju suglasnosti na pravila AIF-a (»Narodne novine« broj 105/13), i za članka 6. dodaje se članak 6.a koji glasi:

»Članak 6.a

(1) Dokumentaciju iz ovoga Pravilnika UAIF može dostaviti na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(2) Smatra se da je UAIF dostavio dokumentaciju iz ovog Pravilnika u trenutku kada je dokumentacija zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/13-04/43
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o uvjetima za članstvo u upravi i nadzornom odboru UAIF-a te u nadzornom odboru zatvorenog AIF-a s vanjskim upraviteljem

HRVATSKA AGENCIJA ZA NADZOR FINANCIJSKIH USLUGA

927

Na temelju članaka 8. stavka 1. i 15. stavka 1. Zakona o Hrvat­skoj agenciji za nadzor financijskih usluga (»Narodne novine« broj 140/2005 i 12/2012 ) te članaka 36. stavka 6., 39. stavka 8., 43. stavka 5., 46. stavka 3. i 117. stavka 5. Zakona o alternativnim investicijskim fondovima (»Narodne novine« broj 16/2013 i 143/14, dalje: Zakon), Hrvatska agencija za nadzor financijskih usluga na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA ČLANSTVO U UPRAVI I NADZORNOM ODBORU UAIF-a TE U NADZORNOM ODBORU ZATVORENOG
 AIF-a S VANJSKIM
 UPRAVITELJEM

Članak 1.

U Pravilniku o uvjetima za članstvo u upravi i nadzornom odboru UAIF-a te u nadzornom odboru zatvorenog AIF-a s vanjskim upraviteljem (»Narodne novine« broj 105/2013), u članku 10. iza stavka 2. dodaju se novi stavci 3., 4., 5. i 6. koji glase:

»(3) UAIF je dužan dostaviti Agenciji obavijesti iz stavka 1. i 2. ovoga članka na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za UAIF-ove.

(4) Smatra se da je UAIF dostavio obavijesti iz stavka 1. i 2. ovoga članka u trenutku kada su zabilježeni na poslužitelju za slanje takve dokumentacije.

(5) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 3. ovoga članka, UAIF je dužan dokumentaciju iz stavka 1. i 2. ovoga članka dostaviti u pisanom obliku, neposredno ili poštom u svrhu pravodobnog izvješćivanja. UAIF je dužan dostaviti dokumentaciju iz stavka 1. i 2. ovoga članka na način propisan stavkom 3. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(6) Agencija može, u slučaju potrebe, zatražiti od UAIF-a dostavu određene dokumentacije propisane ovim člankom i u izvorniku ili ovjerenoj preslici, neovisno o izvršenoj dostavi u elektroničkom obliku.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/13-04/45
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o uvjetima za članstvo u upravi i nadzornom odboru mirovinskog društva za upravljanje dobrovoljnim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

907

Hrvatska agencija za nadzor financijskih usluga (dalje u tekstu: Agencija) na temelju članka 42. stavka 8., članka 45. stavka 10. i članka 50. stavka 4. Zakona o dobrovoljnim mirovinskim fondovima (»Narodne novine« broj 19/2014), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA ČLANSTVO U UPRAVI I NADZORNOM ODBORU MIROVINSKOG DRUŠTVA ZA UPRAVLJANJE DOBROVOLJNIM MIROVINSKIM FONDOVIMA

Članak 1.

U Pravilniku o uvjetima za članstvo u upravi i nadzornom odboru mirovinskog društva za upravljanje dobrovoljnim mirovinskim fondovima (»Narodne novine« broj 52/14), u članku 11. iza stavka 2. dodaju se stavci 3., 4., 5. i 6. koji glase:

»(3) Mirovinsko društvo je dužno dostaviti Agenciji obavijesti iz stavka 1. i 2. ovoga članka na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(4) Smatra se da je mirovinsko društvo dostavilo obavijesti iz stavka 1. i 2. ovoga članka u trenutku kada su zabilježeni na poslužitelju za slanje takve dokumentacije.

(5) U opravdanim slučajevima tehničke nemogućnosti dostave ili dostave koja nije pravilno izvršena (npr. kvar na sustavu, nemogućnost čitanja zaprimljene dokumentacije i sl.) na način propisan stavkom 3. ovoga članka, mirovinsko društvo dužno je dokumentaciju iz stavka 1. i 2. ovoga članka dostaviti u pisanom obliku, neposredno ili poštom u svrhu pravodobnog izvješćivanja. Mirovinsko društvo dužno je dostaviti dokumentaciju iz stavka 1. i 2. ovoga članka na način propisan stavkom 3. ovoga članka čim prestanu razlozi nemogućnosti takve dostave, a najkasnije u roku od 8 dana od prestanka okolnosti koje su prouzročile tehničku nemogućnost takve dostave.

(6) Agencija može, u slučaju potrebe, zatražiti od mirovinskog društva dostavu određene dokumentacije propisane ovim člankom i u izvorniku ili ovjerenoj preslici, neovisno o izvršenoj dostavi u elektroničkom obliku.«.

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/24

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o postupcima, uvjetima i načinu prijenosa poslova upravljanja dobrovoljnim mirovinskim fondom

HRVATSKA AGENCIJA ZA NADZOR FINANCIJSKIH USLUGA

908

Hrvatska agencija za nadzor financijskih usluga (dalje u tekstu: Agencija) na temelju članka 87. stavka 5., članka 90. stavka 4. i članka 94. stavka 8. Zakona o dobrovoljnim mirovinskim fondovima (»Narodne novine« broj 19/2014), na sjednici Upravnog vijeća održanoj 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O POSTUPCIMA, UVJETIMA I NAČINU PRIJENOSA POSLOVA UPRAVLJANJA DOBROVOLJNIM MIROVINSKIM FONDOM

Članak 1.

U Pravilniku o postupcima, uvjetima i načinu prijenosa poslova upravljanja dobrovoljnim mirovinskim fondom (»Narodne novine« broj 52/14) iza članka 6. dodaje se naslov i članak 6a. koji glasi:

»Dostava zahtjeva elektroničkim putem

Članak 6a.

»(1) Zahtjev za izdavanje odobrenja za prijenos poslova upravljanja mirovinskim fondom i potrebnu dokumentaciju mirovinsko društvo preuzimatelj može dostaviti Agenciji na način i u skladu s Tehničkom uputom za korištenje servisa unosa WEB obrazaca i dostavu dokumentacije u elektroničkom obliku i Uputom za popunjavanje WEB obrazaca za mirovinska društva.

(2) Smatra se da je mirovinsko društvo dostavilo dokumentaciju iz stavka 1. ovoga članka u trenutku kada je dokumentacija zabilježena na poslužitelju za slanje takve dokumentacije.«.

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/14-04/22

Urbroj: 326-01-440-17-3

Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o izdavanju odobrenja za osnivanje i upravljanje UCITS fondom te promjene prospekta i pravila UCITS fonda

HRVATSKA AGENCIJA ZA NADZOR FINANCIJSKIH USLUGA

939

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012) te članaka 193. stavka 7., članka 194. stavka 3., članka 197. stavka 2. i članka 243. stavka 4. Zakona o otvorenim investicijskim fondovima s javnom ponudom (»Narodne novine« broj 44/2016, dalje: Zakon), Hrvatska agencija za nadzor financijskih usluga na sjednici Upravnog vijeća održanoj dana 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O IZDAVANJU ODOBRENJA ZA OSNIVANJE I UPRAVLJANJE UCITS FONDOM TE PROMJENE PROSPEKTA I PRAVILA UCITS FONDA

Članak 1.

U Pravilniku o izdavanju odobrenja za osnivanje i upravljanje UCITS fondom te promjene prospekta i pravila UCITS fonda (»Narodne novine« broj 3/2017), u članku 6. iza stavka 1. dodaju se novi stavci 2. i 3. koji glase:

»(2) Dokumentaciju iz članka 2. stavka 1., članka 3. stavka 1. i članka 5. ovoga Pravilnika društva za upravljanje mogu dostaviti na način i u skladu s Tehničkom uputom za korištenje servisa unosa web-obrazaca i dostavu dokumentacije u elektroničkom obliku i Uputom za popunjavanje web-obrazaca za društva za upravljanje.

(3) Smatra se da je društvo za upravljanje dostavilo dokumentaciju iz članka 2. stavka 1., članka 3. stavka 1. i članka 5. ovoga Pravilnika u trenutku kada je dokumentacija zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/17-02/01
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.
### NN 41/2017 (27.4.2017.), Pravilnik o izmjenama i dopunama Pravilnika o udjelima UCITS fonda

HRVATSKA AGENCIJA ZA NADZOR FINANCIJSKIH USLUGA

940

Na temelju članaka 8. stavka 1. i 15. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/2005 i 12/2012) te članka 3. stavka 1., članka 100. stavka 6., članka 120., članka 104. stavka 5., članka 178. stavka 4., članka 181., članka 246. stavka 3. i članka 261. stavka 6. Zakona o otvorenim investicijskim fondovima s javnom ponudom (»Narodne novine« broj 44/16, dalje: Zakon), Hrvatska agencija za nadzor financijskih usluga na sjednici Upravnog vijeća održanoj dana 13. travnja 2017. godine donosi

PRAVILNIK

O IZMJENAMA I DOPUNAMA PRAVILNIKA O UDJELIMA UCITS FONDA

Članak 1.

U Pravilniku o udjelima UCITS fonda (»Narodne novine«, broj 3/2017), u članku 6. iza stavka 2. dodaju se novi stavci 3. i 4. koji glase:

»(3) Obavijest Agenciji iz stavka 2. ovog članka društvo za upravljanje može dostaviti na način i u skladu s Tehničkom uputom za korištenje servisa unosa web-obrazaca i dostavu dokumentacije u elektroničkom obliku i Uputom za popunjavanje web-obrazaca za društva za upravljanje.

(4) Smatra se da je društvo za upravljanje dostavilo obavijest Agenciji iz stavka 2. ovog članka u trenutku kada je obavijest zabilježena na poslužitelju za slanje takve dokumentacije.«

Članak 2.

Ovaj Pravilnik objavit će se u »Narodnim novinama«, a stupa na snagu 1. svibnja 2017. godine.

Klasa: 011-02/17-02/02
 Urbroj: 326-01-440-17-2
 Zagreb, 13. travnja 2017.

Predsjednik
 Upravnog vijeća
 Petar-Pierre Matek, v. r.